23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie v rozprave

135. Kolegovia, kolegyne, keďže Národná rada alebo záznamy Národnej rady sa uchovávajú aj pre budúce generácie, tak využil som túto príležitosť na to, aby keď ľudia raz, poviem, naše pravnúčatá, praprapravnúčatá budú rozmýšľať, čo sa to vtedy na Slovensku stalo a kedy boli tie zlomové chvíle. Neviem, ako to dopadne a pevne verím, že vyhrá spravodlivosť, ale čisto teoreticky, keď vyhrá ten mafiánsky štát a zo Slovenska bude za 30-40 rokov len skanzen, kde tu budú dožívať možno naša generácia, ale deti, vnúčatá radšej arrivederci niekde z Ameriky nám budú telefonovať, tak možno ich bude zaujímať tá pravda. Ja pevne verím, že túto postfaktuálnu dobu alebo dobu, kedy lož má väčšiu hodnotu jako pravda, postupne z toho vyrastieme a možno práve aj tá umelá inteligencia pomôže a bude to jednoduchá aplikácia, že ľudia budú mať pri prejavoch a vystúpeniach politikov možno nejakú aplikáciu, kde umelá inteligencia bude zisťovať, či ten politik klame, neklame a ľudia sa potom vo voľbách budú takto rozhodovať. Dosť sa na ňu, na tú umelú inteligenciu v tejto veci spolieham a myslím si, že nám pomôže poraziť v podstate tých klamárov, ktorí dnes ľudí ohlupujú a teším sa na to, kedy takáto aplikácia príde, ktorá bude v podstate teda, ako som povedal, konfrontovať politikov s realitou. No a teda poďme trošičku k tej realite, keďže sa bavíme o energiách a pri tomto uznesení, myslím si, že je to na mieste si povedať, že napríklad rok 2022, kedy Fico lynčoval ľudí, burcoval do referenda a hovoril o tom, jak to katastrofálna vláda tu vládne, jako oni by zabezpečili lacnejšie ceny energií a bavme sa napríklad teda iba o plyne, lebo pri elektrine sme si buchli po stole a ľuďom, ktorým dovolil Fico sprivatizovať sprivatizované Dzurindom, resp. reprivatizovať to, čo privatizoval Dzurinda, tak sme buchli po stole a povedali sme im, že nie, nie, takúto hru s vami nebudeme hrať. Mali ste biznis storočia, že ste sa dostali od Fica de facto, nechcem povedať, zadarmo, ale z pohľadu štátu môžme povedať, že zadarmo, lebo to bola mimoriadne výhodná cena slovenským elektrárňam, tak sme im povedali, že nie. My nechceme, aby domácnosti doplatili na rast ceny elektriny na trhu a keďže tretinový podiel v slovenských elektrárňach mala Slovenská republika, zastávali sme záujem Slovenskej republiky a keďže občania Slovenskej republiky alebo ľudia, zúžme to na tých, čo volia, si zaslúžia, sú súčasťou republiky, tak sme sa ich snažili takýmto spôsobom chrániť a vybavili sme im, že im vlastne vôbec cena elektriky celý čas nerástla napriek tomu, že okolité krajiny trhali rekordy, napríklad v českej republike domácnosti platili trikrát viacej za elektriku a ešte naďalej, bohužiaľ, platia ako slovenské domácnosti. Takže elektrika vybavená, dajme bokom. A bavme sa teraz o tom plyne. Napríklad v roku 2022 priemerná cena na trhu a to si môžte pozrieť, google si pamätá, tak bola približne 150 eur za jednu MWh, 150 eur za jednu MWh. Aktuálna cena je, myslím, že 48 dnes, keď som teraz pozeral a tento rok sa to pohybovalo, myslím, že sme boli niekde na dne ako 25, potom postupne rástlo, povedzme možno priemerka 30, možno 35 eur za tento rok mohla byť priemerka, to znamená 150 deleno 35. My sme žili v situácii, kedy na trhu cena plynu bola viac ako 4-násobne vyššia, skoro o 400 % vyššia, ešte raz skoro o 400 % vyššia. A za tejto situácie sme boli schopní ľuďom ponúknuť cenu, ktorá bude de facto zrejme po strašnom zápase Fica so Sakovou taká istá na budúci rok. Čiže ešte raz. My sme mali cenu plynu 150 eur, za čo sme nakupovali a ľuďom sme garantovali súčasné ceny, lebo Fico ich na tento rok vôbec nezmenil napriek tomu, že Pellegrini sľúbil lacnejšie energie ľuďom. Čiže my sme mali 150 eur priemernú cenu, ktorá sa nakupovala a dali sme im súčasné ceny, aké ľudia platia a to sme vydotovali v čase, kedy bolo treba financovať všetko možné. Fico má zrazu ani nie štvrtinovú cenu na trhu a ešte sa vyhráža ľuďom, že im zvýši na domácnosť cenu v priemere o 450 eur za plyn. Chápete? Tí teda voliči SMER-u, HLAS-u, SNS, ktorí matematiku máte radi? My sme nakupovali 4-krát drahšie plyn, lebo taká bola cena na trhu a boli sme ľuďom schopní garantovať súčasné ceny plynu. A hoci Fico má o viac ako trištvrte lacnejšiu cenu, tak nie je im schopný povedať rok, že im zagarantuje našu cenu. A popritom ide ľudí zdieľať z kože cez konsolidačné balíčky, dnes si schválili štátny rozpočet, ožobráčiť do aleluje a popritom výsledok, že deficit za tento a budúci rok dokopy skoro 14 mld. eur. Tak kto hospodáril lepšie? Kto vedel otáčať verejné zdroje, to, čo ľudia platia do štátneho rozpočtu lepšie? My, ktorí sme za dva roky robili deficit osem miliárd a oni, ktorí za dva roky urobia 14 miliárd. Čo je viac, 14 mínus alebo 8 mínus? Jasné, že 14 mínus, skoro dvakrát väčší dlh urobia za tento rok Fico a tá skorumpovaná banda, ktorá nám vládne, lebo však treba si kupovať vily na francúzskej Riviére ako Počiatek, Kažimír, Stromček a podobní. Prečo oni by vlastne ľuďom znížili cenu plynu? Logicky ju mali sakramentsky znížiť, tak presne ako Pellegrini sľuboval pred voľbami, ale oni nakoniec horko-ťažko dajú také isté Matovičové ceny, hoci nakupujú štyrikrát lacnejšie. Ja viem, že toto nie je schopný pochopiť každý volič SMER-u, HLAS-u, SNS, ale budem to opakovať do nekonečna. Štvrtina ľudí medzi týmito voličmi sú rozumní ľudia, ktorí keď tie argumenty sa k nim dostanú, nakoniec nám pomôžu tú skorumpovanú bandu, ktorá nám vládne, ktorá ich podviedla pred voľbami aj v prípade sľubu, ktoré sa týkajú energií, nám ich pomôžu zvaliť, poraziť a odstaviť od moci. Pevne v to verím, pevne verím, že aj opozícia sa skonsoliduje a tento príklad alebo tento podvod s energiami, ktorý aplikovali na všetkých ľudí, lebo v podstate každý tie energie platíme, priamo, nepriamo, ale jednoducho každý v tom nejakom byte, dome žijeme a tie energie platíme, rovnako aj podnikatelia, bez energií asi ťažko a ten sľub oblbol strašne veľa ľudí. Pellegrini sám, súčasný zbabelec, ktorý je zašitý v Prezidentskom paláci, sám verejne na tisícke bilbordov po Slovensku sľúbil: voľte HLAS, budete mať lacnejšie energie . Majú tú možnosť, mali tú možnosť už na tento rok to spraviť, neurobili, dali tie isté ceny ako my, majú tú možnosť na budúci rok a znova to nebude, znova budú energie v takej istej cene, ako sme ich nadstavili my v čase, kedy boli skoro päťkrát drahšie, ako sú dnes na trhu. Ja viem, je to trošku možno, hovorím, pre niektorých zložitejšie, ale k tým sa neprihováram, prihováram sa k tým ľuďom, ktorí medzi voličmi SMER-u, HLAS-u a SNS rozmýšľajú a ktorí si sami budú klásť otázku, že niečo im tu nejako nevychádza. Ďakujem pekne Júliusovi Jakabovi za túto iniciatívu a myslím si, že nemali by sme dovoliť súčasnej vláde organizovaného zločinu, ktorá nemala inú starosť od volieb, len sami sebe si zabezpečiť amnestiu a beztrestnosť za rozkradnutie republiky, že nemali by sme im dovoliť, aby unikli svojim vlastným predvolebným sľubom. Čiže beriem aj toto uznesenie, že vlastne napĺňa alebo pomáha napĺňať predvolebné sľuby súčasných mafiánov, ktorí nám na Slovensku vládnu, prepáčte, povedal som mafián, zase Gašpar na mňa bude dávať nejaké, čo to, disciplinárne konania, až mi je to smiešne, že takýto mafián ako Gašpar, ktorý vydal políciu a Národnú kriminálnu agentúru do rúk bossa nitrianskej hrubokrkej mafie, on tu ide kázať o morálke a on nám ide zakazovať, aby sme jeho mafiánom nazývali. Takže verím, že aj teda toto uznesenie, nieže verím, ale je súčasťou klopania na svedomie, ktoré síce nemajú, súčasným vládnym najmä poslancom v tomto prípade, aby sa pýtali tých, ktorých vyslali do vlády, že či napĺňajú tie predvolebné sľuby o lacnejších energiách, a teda že či aj v tejto veci chcú, alebo nechcú podviesť svojich vlastných voličov. Zatiaľ po roku a pol pomaly, koľko táto vláda organizovaného zločinu trvá alebo pácha svoje zločiny na Slovensku, nevidíme nič, čím by zabezpečovali ľuďom základný sľub o lacnejších energiách, základný sľub o lacnejších potravinách, základný sľub o tom, že tu nebude, že tu bude stabilita, že tu bude pokoj a že ľudia budú mať sociálne istoty. Zrušiť rodičovský dôchodok, rodinám ukradnúť daňový bonus, zvýšiť 900 poplatkov o 50 % a doslova orať ľuďom po chrbtoch, to nie sú sociálne istoty.